Ո Ր Ո Շ ՈՒ Մ

Կատարողական վարույթը կասեցնելու մասին

21.06.2018թ. ք.Երևան

Հարկադիր կատարումն ապահովող ծառայության Երևան քաղաքի Մալաթիա-Սեբաստիա բաժնի ավագ հարկադիր կատարող, արդարադատության մայոր Ա.Սուքիասյանս ուսումնասիրելով թիվ 03544213 կատարողական վարույթի նյութերը՝

Պ Ա Ր Զ Ե Ց Ի

 ՀՀ Երևան քաղաքի Մալաթիա-Սեբաստիա վարչական շրջանի ընդհանուր իրավասության դատարանի կողմից 11.12.2017թ. տրված թիվ ԵԷԴ/2610/02/17 կատարողական թերթի համաձայն պետք է «ՄԱՅԿՐԵԴԻՏ» ՈՒՎԿ ՍՊ ընկերության ընդդեմ Ա/Ձ Կարինե Ռոբերտի Ավետիսյանի, Արեն Գևորգի Կարապետյանի, Կարինե Ռոբերտի Ավետիսյանի` գումարի բռնագանձման պահանջի մասին հայցը բավարարել։

Պատասխանողներ Ա/Ձ Կարինե Ռոբերտի Ավետիսյանից, Արեն Գևորգի Կարապետյանից համապարտության կարգով հօգուտ հայցվորի բռնագանձել`

14.612,55 ԱՄՆ դոլարին համարժեք ՀՀ դրամ գումար, որից վարկի պարտքը՝ 12.764,18 ԱՄՆ դոլարին համարժեք ՀՀ դրամ, տոկոսների պարտքը` 1.537,79 ԱՄՆ դոլարին համարժեք ՀՀ դրամ, ժամկետանց վարկի տույժ` 99,77 ԱՄՆ դոլարին համարժեք ՀՀ դրամ, ժամկետանց տոկոսի տույժ` 210,81 ԱՄՆ դոլարին համարժեք ՀՀ դրամ` բռնագանձումը տարածելով Կարինե Ռոբերտի Ավետիսյանի կողմից գրավադրված ՀՀ, ք.Երևան, Նոր-Արեշ 37 փ., 132/3 տուն հասցեում գտնվող անշարժ գույքի վրա։

13.07.2017 թվականից մինչև պարտավորությունների ամբողջական կատարման օրը պատասխանողներ Ա/Ձ Կարինե Ռոբերտի Ավետիսյանից, Արեն Գևորգի Կարապետյանից համապարտության կարգով հօգուտ «ՄԱՅԿՐԵԴԻՏ» ՈՒՎԿ ՍՊ ընկերության հաշվեգրել և բռնագանձել թիվ ԿԻԼ-ԵՎՊ1732 Ենթավարկային պայմանագրի 1.1.12.1, 1.1.12.2 և 1.1.12.3 կետերով սահմանված տոկոսները և տույժերը, ինչպես նաև` նախապես վճարված պետական տուրքի գումարը։

Կատարողական գործողությունների ընթացքում պարտապանին պատկանող ՀՀ, ք.Երևան, Նոր-Արեշ 37 փ., 132/3 տուն հասցեում գտնվող անշարժ գույքը փորձագետի կողմից գնահատվել է 7.600.000 ՀՀ դրամ:

Պարտապանի ողջ գույքի վրա բռնագանձում տարածելու պարագայում պարզվում է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

 Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28, 37-րդ 8-րդ կետով և 39 հոդվածներով

Ո Ր Ո Շ Ե Ց Ի

 Կասեցնել թիվ 03544213 կատարողական վարույթը 60-օրյա ժամկետով.

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

ԱՎԱԳ ՀԱՐԿԱԴԻՐ ԿԱՏԱՐՈՂ` Ա. ՍՈՒՔԻԱՍՅԱՆ